Tallinna lennuväli on osaliselt avatud, lennuliiklusreeglid peaks alates kella 15-st veelgi leevenema, samas sõltub liinireiside alustamine sellest, milline on olukord teistes riikides. Näiteks Helsingi lennuväli on kinni, Läti ja Leedu õhuruum on aga avatud. Estonian Air esialgu täna reise ei kavanda. Eesti post teatab, et kolmandik tuhapilve tõttu seismajäänud postipakkidest on juba teele saadetud ja täna loodetakse sihtriike Soome ja Läti kaudu veelgi  laiendada. Lennuameti lennuliiklusteeninduse ja lennuväljade osakonnajuhataja Kristjan Telve ütles Indrek Kiislerile, et on täna tunduvalt optimistlikum kui eile.